Οι θαλασσιές οι χάντρες

Οι θαλασσιές οι χάντρες είναι ελληνική μουσική κωμωδία του 1967 της Φίνος Φιλμ, έγχρωμη, σε σενάριο και σκηνοθεσία Γιάννη Δαλιανίδη.

Πλοκή 

Η Μαίρη (Ζωή Λάσκαρη), μια πλούσια κοπέλα προκαλεί προβλήματα στην Πλάκα, ανοίγοντας ένα κέντρο όπου παίζει μοντέρνα τραγούδια με το γυναικαίο συγκρότημά της. Στο απέναντι μαγαζί, ο Φώτης (Φαίδων Γεωργίτσης), ο γόης της γειτονιάς, παίζει μπουζούκι στην ταβέρνα του Αποστόλη (Νίκος Φέρμας) μαζί με τον Μεμά (Γιάννης Βογιατζής) και τις τραγουδίστριες Σοφία (Μαίρη Χρονοπούλου) και Μαρκησία (Αλέκα Μαβίλη), που είναι παράφορα ερωτευμένες μαζί του. Η σύγκρουση στα είδη μουσικής που υπηρετούν ο Φώτης και η Μαίρη είναι μεγάλη, αλλά εκείνος την ερωτεύεται και κάνει θυσίες για εκείνη. Έτσι, ξυρίζει το μουστάκι του όταν εκείνη του το ζητά, προκαλώντας την περιφρόνηση της γειτονιάς.

Παράλληλα, ο Κώστας (Κώστας Βουτσάς), πλανόδιος μικροπωλητής τουριστικών ειδών, γνωρίζει τον Ελληνοαμερικάνο επιχειρηματία Τζίμ (Γιώργος Τσιτσόπουλος) και τον βοηθά να ανοίξουν μια μπουάτ ειδικά για τουρίστες.

Διανομή 
 Ζωή Λάσκαρη .... Μαίρη Κανιάτογλου
 Κώστας Βουτσάς .... Κώστας Πίτουρας
 Μάρθα Καραγιάννη .... Ελένη Τσίπουρα
 Φαίδων Γεωργίτσης .... Φώτης Τσίπουρας
 Γιάννης Βογιατζής .... Μεμάς Γαρδούμπας
 Μαίρη Χρονοπούλου .... Σοφία, τραγουδίστρια
 Νανά Σκιαδά .... κυρία Κανιάτογλου
 Άρης Μαλιαγρός .... Σωκράτης Κανιάτογλου
 Γιώργος Τσιτσόπουλος .... Τζιμ, ελληνοαμερικάνος
 Αλέκα Μαβίλη .... Μαρκησία, τραγουδίστρια
 Νίκος Φέρμας .... Αποστόλης, ταβερνιάρης
 Γιώργος Βρασιβανόπουλος .... μαέστρος
 Μαίρη Μεταξά .... κυρία Πίτουρα
 Νίκος Παπαναστασίου .... Νίκος, φίλος Κώστα
 Χρήστος Δοξαράς .... Σώτος, φίλος Φώτη
 Γκόλφω Μπίνη .... κυρία Τσίπουρα
 Άννα Σταυρίδου .... καλεσμένη
 Αλέκος Κουρής .... Αλέκος, φίλος Κώστα
 Βύρων Σεραϊδάρης .... Βύρων, φίλος Κώστα
 Ανδρέας Τσάκωνας .... Γρηγόρης, φίλος Φώτη
 Ειρήνη Τούσκα .... μέλος συγκροτήματος
 Πόπη Γιαμαρέλου .... μέλος συγκροτήματος
 Μαίρη Γιαμαρέλου .... μέλος συγκροτήματος
 Γαλήνη Κάσσου .... μέλος συγκροτήματος

Παραγωγή και παραλειπόμενα 
 Το τραγούδι "Crazy Girl" που φαίνεται να ερμηνεύει η Ζωή Λάσκαρη είναι ντουμπλαρισμένο από την Αλέκα Κανελλίδου.
 Η ταινία προβλήθηκε για πρώτη φορά στις 20 Φεβρουαρίου 1967. Κόβοντος 531.278 εισιτήρια, κατατάχτηκε στην 3η θέση ανάμεσα σε 117 ταινίες της ίδιας σεζόν. Κυκλοφόρησε και με τη μορφή DVD στις 15 Μαρτίου 2006.
 Η Φίνος Φιλμς επέβαλε στον Γιάννη Δαλιανίδη να βάλει περισσότερα ελληνικά στοιχεία στην ταινία. Ο Φαίδων Γεωργίτσης και η Μαίρη Χρονοπούλου εμφανίζονται για πρώτη φορά σε μιούζικαλ.
 Η ταινία προβλήθηκε στις Κάννες με τίτλο Les Perles Grecques προκαλώντας μεγάλη εντύπωση. Η Ζωή Λάσκαρη έγινε σταρ και οι παπαράτσι την κυνηγούσαν στις Κάννες για να απαθανατίσουν κάθε της κίνηση. Το γαλλικό περιοδικό “Σινεμόντ” μάλιστα τη χαρακτήρισε "Μπαρντό της Ελλάδας".

Παραπομπές

Εξωτερικοί σύνδεσμοι 
 Οι θαλασσιές οι χάντρες στην Ταινιοθήκη της Ελλάδος
 Οι θαλασσιές οι χάντρες στη Φίνος Φιλμ
 Οι θαλασσιές οι χάντρες στο Cine.gr

Ελληνικές ταινίες
Ταινίες του 1967
Ελληνόφωνες ταινίες
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες παραγωγής Φίνος Φιλμ
Ταινίες γυρισμένες στην Ελλάδα
Ταινίες με μουσική σύνθεση Μίμη Πλέσσα
Ελληνικές μουσικές κωμικές ταινίες